CELEX: C2005/217/24
Language: et
Date: 2005-09-03 00:00:00
Title: Euroopa Kohtu (suurkoda) 14. juuli 2005. aasta otsus kohtuasjas C-434/03 (Hoge Raad der Nederlanden'i eelotsusetaotlus): P. Charles, T.S. Charles-Tijmens versus Staatssecretaris van Financiën (Kuues käibemaksudirektiiv — Sisendkäibemaksu mahaarvamine — Osaliselt majandustegevuseks ja osaliselt isiklikuks tarbeks kasutatav kinnisvara)

3.9.2005   
            
            
               ET
            
            
               Euroopa Liidu Teataja
            
            
               C 217/13
            
         
      EUROOPA KOHTU
   
   (suurkoda)
   14. juuli 2005. aasta otsus
   kohtuasjas C-434/03 (Hoge Raad der Nederlanden'i eelotsusetaotlus): P. Charles, T.S. Charles-Tijmens versus Staatssecretaris van Financiën (1)
   
   (Kuues käibemaksudirektiiv - Sisendkäibemaksu mahaarvamine - Osaliselt majandustegevuseks ja osaliselt isiklikuks tarbeks kasutatav kinnisvara)
   (2005/C 217/24)
   Kohtumenetluse keel: hollandi
   Kohtuasjas C-434/03, mille esemeks on EÜ artikli 234 alusel Hoge Raad der Nederlanden'i (Holland) 10. oktoobri 2003. aasta otsusega esitatud eelotsusetaotlus, mis saabus Euroopa Kohtusse 13. oktoobril 2003, menetluses P. Charles, T.S. Charles-Tijmens
      v.
      Staatssecretaris van Financien, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans, A. Rosas, R. Silva de Lapuerta, K. Lenaerts ja A. Borg Barthet, kohtunikud S. von Bahr (ettekandja), J. N. Cunha Rodrigues, J. Makarczyk, P. Kūris, E. Juhász ja G. Arestis; kohtujurist F. G. Jacobs, kohtusekretär ametnik K. Sztranc, 14. juulil 2005 otsuse, mille resolutiivosa on järgmine:
   Nõukogu 17. mai 1977. aasta direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, millega muudetakse direktiivi 77/388/EMÜ ja kehtestatakse uued lihtsustamismeetmed käibemaksu suhtes — teatavate erandite ulatus ja nende rakendamise kord, artikli 6 lõiget 2 ja artikli 17 lõikeid 2 ja 6 tuleb tõlgendada nii, et nendega on vastuolus sellised siseriiklikud õigusnormid, nagu on vaatluse all põhikohtuasjas, mis on võetud vastu enne selle direktiivi jõustumist, ja mis ei luba maksukohustuslasel lugeda täielikult oma ettevõtte vara hulka kapitalikaupa, mida kasutatakse osaliselt majandustegevuse eesmärgil ja osaliselt muul kui majandustegevuse eesmärgil ning mis ei luba selle kauba omandamisel tasutud käibemaksu vajaduse korral koheselt ja täies ulatuses maha arvata.
   
      (1)  EÜT C 304, 13.12.2003.